L'objectiu de la consulta és disposar de les propostes i aportacions de la ciutadania respecte a la definició d'estratègies que facin possible desenvolupar un nou model energètic basat cent per cent en energies renovables en l'horitzó 2050.
En el marc de les polítiques adreçades al desenvolupament sostenible de Catalunya, que tenen com a darrer objectiu assolir un model de societat futura on el creixement econòmic, la cohesió social i la sostenibilitat es tractin com tres aspectes d'un únic repte estratègic, l'energia esdevé un element protagonista, donat que és la principal responsable de molts dels impactes ambientals associats al desenvolupament humà, permet la possibilitat de generar riquesa i és fonamental per al desenvolupament social del nostre país.
En aquest sentit, actualment el repte més important que viu el nostre món és l'evolució del canvi climàtic.
L'article 19 de la Llei del canvi climàtic estableix que "les mesures que s'adoptin en matèria d'energia han d'anar encaminades a la transició energètica cap a un model cent per cent renovable, desnuclearitzat i descarbonitzat, neutre en emissions de gasos amb efecte d'hivernacle, que redueixi la vulnerabilitat del sistema energètic català i garanteixi el dret a l'accés a l'energia com a bé comú".
En el context d'aquest procés de transició, la missió de la política energètica catalana ha de ser que Catalunya assoleixi una economia i una societat de baixa intensitat en el consum de recursos materials, baixa intensitat energètica i neutralitat carbònica, que compatibilitzi els objectius del desenvolupament sostenible en les seves tres vessants (sostenibilitat econòmica, social i mediambiental) garantint la seguretat del subministrament energètic i reduint la seva vulnerabilitat als impactes ambientals i les emissions de gasos amb efecte d'hivernacle i de contaminants primaris, amb un nou model energètic innovador, competitiu, descentralitzat i distribuït, participatiu, democràtic, saludable i socialment inclusiu a mitjà i llarg termini.
Consulta prèvia a l'elaboració de la norma.
A més de fer aportacions sobre aquestes estratègies la consulta també contempla que es facin aportacions sobre les finalitats i funcions de la nova Agència Catalana d'Energia com a instrument de governança de la transició energètica.
El mecanisme de participació és de debat obert, a través del recull de propostes que formuli la ciutadania des de la pàgina web creada al portal de participació de la Generalitat de Catalunya: participa.gencat.cat
També es consulta a diverses entitats que faran les seves propostes per altres vies.
Un cop analitzades, les propostes que s'acceptin s'incorporaran el text de llei definitiu que s'elevarà al Parlament de Catalunya per a la seva aprovació.
A continuació es proposen diverses preguntes per a orientar les aportacions:
Les entitats que vulguin fer arribar les seves aportacions a la llei, ho poden fer a través del correu electrònic: [EMAIL]
El període per a fer les aportacions finalitza el dia 29 de febrer.
Les propostes acceptades s'incorporaran al text de la llei, que es tornarà a portar a consulta pública en una segona fase.
Tota la ciutadania de Catalunya
Fase 1: Formulació de propostes sobre les diferents estratègies que es proposen per de la llei i sobre la governança de la mateixa.
Fase 2: Exposició pública de l'avantpropjecte resultant de la consulta prèvia per a rebre al·legacions.